Document ID: 31995R1675

KOMISSION ASETUS (EY) N:o 1675/95,
annettu 10 päivänä heinäkuuta 1995,
tarjouskilpailun avaamisesta karitsojen ruhojen ja puoliruhojen yksityisen varastoinnin tuen vahvistamiseksi Irlannissa ja Pohjois-Irlannissa
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon lampaan- ja vuohenliha-alan yhteisestä markkinointijärjestelystä 25 päivänä syyskuuta 1989 annetun neuvoston asetuksen (ETY) N:o 3013/89 (1), sellaisena kuin se on viimeksi muutettuna asetuksella (EY) N:o 1265/95 (2), ja erityisesti sen 7 artiklan 2 kohdan,
sekä katsoo, että
yksityisen varastoinnin tuen myöntämisen soveltamista koskevista yksityiskohtaisista säännöistä lampaan- ja vuohenliha-alalla 27 päivänä marraskuuta 1990 annetussa komission asetuksessa (ETY) N:o 3446/90 (3), sellaisena kuin se on viimeksi muutettuna (EY) N:o 3533/93 (4), säädetään erityisesti tarjouskilpailuja koskevista yksityiskohtaisista säännöistä,
yksityisen varastoinnin tuen myöntämisen erityisistä edellytyksistä lampaan- ja vuohenliha-alalla 28 päivänä marraskuuta 1990 annetussa komission asetuksessa (ETY) N:o 3447/90 (5), sellaisena kuin se on viimeksi muutettuna asetuksella (EY) N:o 879/95 (6), säädetään erityisesti vähimmäismääristä, joista tarjous voidaan tehdä,
asetuksen (ETY) N:o 3013/89 7 artiklan 2 kohdan soveltamisen johdosta aloitetaan tarjouskilpailumenettely tuen myöntämiseksi yksityiselle varastoinnille; markkinatilanteen ollessa erittäin vaikea Irlannissa ja Pohjois-Irlannissa, tilanne oikeuttaa tällaisen toimen; edellä mainitussa artiklassa säädetään kyseisten toimenpiteiden soveltamisesta kunkin noteerausvyöhykkeen tilanteen perusteella; tämän vuoksi on aiheellista avata erilliset tarjouskilpailut kunkin sellaisen vyöhykkeen osalta, ja
tässä asetuksessa säädetyt toimenpiteet ovat lampaiden ja vuohien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Irlannissa ja Pohjois-Irlannissa avataan tarjouskilpailut tuen myöntämiseksi karitsojen ruhojen ja puoliruhojen yksityiselle varastoinnille.
Jollei asetuksen (ETY) N:o 3447/90 soveltamisesta muuta johdu, tarjoukset voidaan tehdä kyseisten jäsenvaltioiden interventioelimille.
2 artikla
Tarjoukset on toimitettava toimivaltaiselle interventioelimelle 13 päivänä heinäkuuta 1995 klo 14:ään mennessä.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä heinäkuuta 1995.

Labels: 17
19
3
6
18